วันนี้ลองมีดีสุกี้ที่ใครๆพูดถึง ที่ตั้งตามแผนที่นะจ้ะ ร้านตกแต่งน่ารัก เหมือนร้านขนมกาแฟ น่านั่งดีค่ะ ร้านมีน้ำซุป 3 แบบ ซุปดำหวานแบบญี่ปุ่น ซุปกระดูกหมู และซุปต้มยำ เราสั่ง 2 อย่างหลัง น้ำต้มยำ เหมือนรสชาติมาม่าต้มยำมากๆ ดีที่ร้านปั่นตะไคร้ สมุนไพรใส่ ไม่งั้นก้อนึกว่า นี่มาเสียตังค์กินมาม่าราคาสูงแน่ๆ เราว่าซุปกระดูกหมูโอกว่า สิ่งที่แปลกจากร้านสุกี้อื่นคือน้ำจิ้ม เป็นน้ำจิ้มเต้าหู้ยี้ ที่ร้านอื่นจะใช้ซอสพริกกะซอสมะเขือเทศ ก้ออร่อยดีนะ เนื้อต่างๆ ก้อสดดี ทั้งอาหารทะเลก้อสดดี แต่ละจานไม่แพงมาก เนื้อก้อมา 2 ชิ้นใหญ่ 35 บาท แต่อาหารทะเล 50-60บาทต่อถาด ผักถูกนะ ผักบุ้ง15 บาท เมนูของสดมีอารายแปลกเยอะ เช่นหอยเชลล์ตั้งท้อง ปลามากุโร มันก้อคือทูน่าสดนั่นเอง ลูกชิ้นเต้าหูไส้ชีท ก้อทำให้ไม่เบื่อในการทานสุกี้ดีค่ะ เราไปกะเพื่อน 2 คน กินไม่เยอะมาก เน้นผัก จ่ายไปเกือบ 600 เราว่ารวมๆแอบแพง พอๆๆกะกิน MK เลย แต่ไม่มีเป็ดย่างอ่ะนะ ลองเปลี่ยนบรรยากาศมาทานดีค่า ติ่มซำก้อมีนะ แต่ไม่ได้สั่ง